2013 se wêreldgebeure in een tekeningDie tekening volg onderaan die berig. Mario Zucca, ŉ vryskut-illustreerder, het ŉ tekening gemaak van al die belangrikste gebeure uit 2013. “Here’s to 2013” is deur Zucca vir die maatskappy Beutler Ink geteken, berig die LA Times. Daar is bykans 90 gebeurtenisse wat in die tekening vervat is, insluitend Edward Snowden se openbaarmaking, Miley Cyrus se danstegnieke tot Paul Walker en Nelson Mandela se afsterwe, die vrystelling van Grand Theft Auto en selfs Kevin Spacey se suksesvolle televisiereeks, House of Cards. Zucca verduidelik op sy blog dat hy lank beplan het aan die tekening. Hy moes eers die verskeie gebeurtenisse in kategorieë plaas en daarna het hy ŉ kaart geteken van waar alles sou pas. Hy het ŉ selfportret ook laat inglip, hy is die kameraman regs onder met ŉ Pirates T-hemp wat by die Red Sox 2013 wêreldreeks foto’s neem. Klik hier om ŉ groter weergawe van die tekening te sien. “Here’s to 2013” deur Mario Zucca